Timothy Clement Smyth

**Timothy Clement Smyth** (1810–1865) var en irsk katolsk prelat i USA og den andre biskopen av Dubuque fra 1858 til 1865.
## Liv og virke
### Prest
Clement Smyth sluttet seg til cistercienserordenen av den strenge observans i 1839. Han ble ordinert til prest den 29. mai 1841 av biskopen av Waterford og Lismore, Nicholas Foran.

Under den store hungersnøden i Irland på 1840-tallet emigrerte Smyth sammen med andre munker til USA, hvor han til slutt slo seg ned i Dubuque-området. Etter forslag fra biskop Mathias Loras grunnla han trappistklosteret i New Melleray, og en skole.
### Koadjutorbiskop av Dubuque
Den 9. januar 1857 ble han utnevnt til koadjutorbiskop av Dubuque bispedømme og titulærbiskop av *Tanasia*. Han ble ordinert til biskop den 3. mai samme år av erkebiskopen av Saint Louis, Peter Richard Kenrick; medkonsekrerende var John Martin Henni, biskop av Milwaukee, og Anthony O’Regan, biskop av Chicago. 

Kort tid etter sin bispevigelse ble Smyth utnevnt til apostolisk administrator av det katolske erkebispedømmet Chicago, mens O'Reagan dro til Roma for å fratre sin bispestol. I de seks månedene han tjenestegjorde i denne stillingen, bodde han i Dubuque og pendlet til Chicago med tog. Han måtte forholde seg til en frafallen prest, Charles Paschal Chiniquy, som hadde opprettet en skismatisk kirke i Kankakee i Illinois. Biskop Smyth ble beskutt idet han forlot byen etter at han offentlig hadde ekskommunisert Chiniquy.

Etter at han ble ordinert til biskop, hadde Smyth tatt ledelsen av byggingen av *St. Raphael*-katedralen. Loras' helse fortsatte å forverre seg, men han var frisk nok til å holde den første messen i den nye katedralen første juledag 1857.

### Biskop av Dubuque
Den 19. februar 1858 etterfulgte han Mathias Loras som biskop av Dubuque. 

Smyth var kjent for sin dype fromhet og grenseløse nestekjærlighet. Han skulle føre tilsyn med den fortsatte utvidelsen av kirkens tilstedeværelse i Iowa etter hvert som innvandringen til denstaten fortsatte. På grunn av vanskelige økonomiske tider og den amerikanske borgerkrig ble det ikke gjort store fremskritt med å bygge nye kirker. Han klarte imidlertid å rekruttere irske prester til bispedømmet, hovedsakelig fra *All Hallows College* i Dublin. Dette forårsaket misnøye blant de franskfødte prestene, og mange av dem forlot bispedømmet. 

Under den amerikanske borgerkrig var Dubuque et sentrum for pro-konføderasjons-sympatier. I 1863 fikk Smyth vite om nærværet i bispedømmet av *[[Knights of the Golden Circle]]*, et hemmelig selskap av sørstatssympatiserende. Han ga medlemmer i Iowa som kanskje var katolikker to uker til å trekke seg fra organisasjonen, ellers ville de automatisk bli ekskommunisert.

En av de mest frittalende kritikerne av president Lincoln og abolisjonistene var redaktøren for den lokale demokratiske avis og en venn og rådgiver for Loras, Dennis A. Mahoney. Smyth, i motsetning til Loras som hadde tilbrakt mange år som misjonær i Alabama og som slaveeier, støttet Unionen. Smyth holdt en sviende preken etter drapet av Abraham Lincoln. Den kvelden mistet Smyth sitt vognhus, ain vogn og sine hester til en brannstifter. Lokale innbyggere, både katolikker og protestanter, bygde en ny vognstall og kjøpte en ny vogn og et par hester til biskopen.

Smyth ledet bispedømmet i syv år frem til sin død den 22. september 1865. 

Han ble etterfulgt av John Hennessy, som ble Dubuques første erkebiskop. Før sin død i 1900 ba Hennessy om at det skulle bygges et gravkapell som skulle tjene som et siste hvilested for biskoper og erkebiskoper av Dubuque. I 1902 ble gravkapellet ferdigstilt. Smyths levninger ble brakt til katedralen og gravlagt på nytt i gravkapellet.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Kardinal Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1753–1816)*1775
* Biskop Louis-Guillaume-Valentin Dubourg (1766–1833) *1815
* Biskop Joseph Rosati (1789–1843) *1824
* Erkebiskop Peter Richard Kenrick (1806–1896) *1841
* Biskop *Timothy Clement Smyth* (1810-1865) *1857

## Referanser